Publication: Magyar Közlöny
Issue: MK-2001-59 (Year: 2001, Number: 59)
Era: 1990-2004
Section: A BM Központi Hivatal a 35/2000. (XI. 30.) BM rendelet 73. § (1) bekezdése alapján — az eddig közzétetteken kívül —
Paragraph Index: 593

e) Transport of documentation necessary for the meetings from Madrid to the meeting venue and return. A voucher for the air transport of 200 kgs one way and 50 kgs. return should also be available to the Secretariat two weeks before the meetings, i.e. by 7 May 2001. Sorszám: 4. A külügyminisztertől Jegyzékváltás a EUROCONTROL főigazgatójával A Magyar Köztársaság külügyminisztere Yves Lambert Úr Európai Szervezet a Légiközlekedés Biztonságáért Főigazgatója (EUROCONTROL) Őexcellenciája, Az EUROCONTROL és az illetékes magyar minisztériumok szakértői által folytatott konzultációkat követően, amelyek tárgya az EUROCONTROL Szervezetének részét képező Közép-Európai Légiforgalmi Szolgálatok (CEATS) budapesti székhelyű közös Kutató, Fejlesztő és Szimulációs Központjának (CRDS) létrehozása és működtetése volt, van szerencsém az EUROCONTROL-t az alábbiakról tájékoztatni. Tekintettel az EUROCONTROL Állandó Bizottságának 1999. június 10-én kelt 87/66. számú intézkedésére, amellyel elhatározta, hogy a Közép-Európai Légiforgalmi Szolgálatok (CEATS) Magaslégtéri Központja Bécsben, Donau City-ben nyerjen elhelyezést, valamint az ezt támogató létesítmények Prágában, Budapesten és Forliban, és figyelembe véve a magyar Kormány 2150/1997. (VI. 11.) Korm. határozatát, amelyben elfogadta a Szervezet CEATS Kutató, Fejlesztő, Szimulációs Központja (CRDS) budapesti elhelyezésének lehetőségét, az alábbiakat szeretném megerősíteni. A Szervezet CEATS budapesti székhelyű Kutató, Fejlesztő, Szimulációs Központja (CRDS), az Ügynökség Főigazgatója, a Szervezet alkalmazottai és a velük közös háztartásban élő családtagok, valamint a Szerződő Felek képviselői ugyanazon kiváltságokat és mentességeket élveznek, mint amelyeket az 1970. július 6-i Jegyzőkönyvvel, valamint az 1981. február 12-i Jegyzőkönyvvel módosított — a magyar Fél által ratifikált és a 19/1993. (I. 29.) Korm. rendelettel kihirdetett — EUROCONTROL Egyezmény (amelyeket az 1997. június 27-én aláírt Jegyzőkönyv hatálybalépésének napján felvált az Egyezmény Függelékeként csatolt egységes szerkezetbe foglalt változat) a Szervezetnek, az Ügynökség Főigazgatójának, a Szervezet alkalmazottainak és a velük közös háztartásban élő családtagoknak, valamint a Szerződő Felek képviselőinek biztosít. Amennyiben a fenti javaslat az EUROCONTROL számára elfogadható, kérem, hogy egyetértését ezen, két példányban készült levél aláírásával és visszaküldésével jelezze számomra. Tisztelettel: Dr. Martonyi János s. k., a Magyar Köztársaság külügyminisztere Egyetértek: Yves Lambert Főigazgató EUROCONTROL 2001/59. szám

Source: https://magyarkozlony.hu/hivatalos-lapok/5e0da1329158c412171a080ee22d38ac45fcfe83/dokumentumok/0ebd7df273c3a4935f7cd21938498a23da6760db/letoltes